დონალდ რამოტარი

დონალდ რამოტარი (დ. 22 ოქტომბერი, 1950"Ramotar gets unanimous selection as PPP Presidential Candidate", Kaieteur News, 5 April 2011.) — გაიანელი პოლიტიკოსი, რომელიც 2011 წლიდან 2015 წლამდე გაიანას პრეზიდენტი იყო. 1997 წლიდან 2013 წლამდე ის ასევე იყო სახალხო პროგრესული პარტიის (PPP) გენერალური მდივანი. 

პოლიტიკური კარიერა
რამოტარი „სახალხო პროგრესულ პარტიას“ (PPP) 1967 წელს შეუერთდა. 1979 წელს იგი პირველად აირჩიეს პარტიის ცენტრალურ კომიტეტში, ხოლო 1983 წელს — აღმასრულებელ კომიტეტში. მან სამთავრობო ტექნიკური ინსტიტუტისგან (GTI) შედუღების სპეციალისტის სერტიფიკატი მიიღო. 1988 წლიდან 1993 წლამდე იგი გაიანის სოფლის მეურნეობის მუშაკთა კავშირის საერთაშორისო მდივანი იყო. 1992 წლის არჩევნებში, როდესაც „სახალხო პროგრესულმა პარტიამ“ ჩედი ჯაგანის ხელმძღვანელობით, ათწლეულების მანძილზე პირველად მოიპოვა ხელისუფლება, რამოტარი გაიანის ეროვნული ასამბლეის წევრად აირჩიეს. მას შემდეგ იგი ამ პოსტზე უწყვეტად ირჩეოდა. 1993 წელს იგი პარტიის აღმასრულებელ მდივნად დაინიშნა. 1997 წლის მარტში, ჩედი ჯაგანის გარდაცვალების შემდეგ, 29 მარტს რამოტარი ერთხმად აირჩიეს მის მემკვიდრედ პარტიის გენერალური მდივნის პოსტზე."History of PPP", PPP website.

„PPP“-ის 29-ე კონგრესზე, 2008 წლის 2 აგვისტოს, იგი ხელახლა აირჩიეს ცენტრალურ კომიტეტში. მან ხმების რაოდენობით (637 ხმა) მეოთხე ადგილი დაიკავა.Press release on Central Committee election, August 3, 2008."Donald Ramotar re-elected General Secretary of PPP" , Guyana Times, August 13, 2008.კონგრესის შემდეგ, 2008 წლის 12 აგვისტოს, ცენტრალურმა კომიტეტმა იგი ყოველგვარი წინააღმდეგობის გარეშე კვლავ აირჩია გენერალურ მდივნად."PPP General Secretary, Executive Committee elected", PPP press statement, August 12, 2008. ამავე დროს, იგი არჩეულ იქნა პარტიული გაზეთის, „Thunder“-ის სარედაქციო კოლეგიაში.

2011 წლის 4 აპრილს „PPP“-ის ცენტრალურმა კომიტეტმა რამოტარი 2011 წლის ნოემბრის არჩევნებისთვის პარტიის საპრეზიდენტო კანდიდატად დაასახელა. 4 აპრილს „PPP“-მ  გამოაცხადა, რომ რამოტარი, რომელიც პარტიის ფავორიტი იყო, ერთხმად იქნა შერჩეული. კანდიდატის შერჩევის პროცესმა მნიშვნელოვანი დებატები გამოიწვია, რადგან გადაწყვეტილება ღია და არა ფარული კენჭისყრით იქნა მიღებული. ერთ-ერთმა სხვა პრეტენდენტმა, რალფ რამკარანმა, ღია კენჭისყრის საპროტესტოდ გაზეთ „Stabroek Times“-ში განცხადებაც კი გამოაქვეყნა.

2011 წლის 28 აპრილს მთავრობამ გამოაცხადა, რომ რამოტარი პრეზიდენტ ბჰარატ ჯაგდეოს პოლიტიკურ მრჩევლად დაინიშნა. მანამდე რამოტარს ადმინისტრაციაში არავითარი ოფიციალური თანამდებობა არ ეკავა. ოპოზიციამ ეს დანიშვნა გააკრიტიკა. მათი არგუმენტით, მთავრობა უბრალოდ რეაგირებდა იმ კრიტიკაზე, რომლის მიხედვითაც ის რამოტარის კანდიდატურას ოფიციალურ ვიზიტებში მისი ჩართვით ფაქტობრივად სპონსორობას უწევდა. შესაბამისად, აღნიშნული ნაბიჯით მთავრობა ცდილობდა მისთვის ოფიციალური პოსტის მიცემას არსებული სიტუაციის ლეგიტიმაციისთვის. მთავრობა ამტკიცებდა, რომ რამოტარის მონაწილეობა ოფიციალურ ვიზიტებში მისაღები იყო, რადგან მთავრობა ახორციელებდა სწორედ მმართველი პარტიის პოლიტიკას, რომელსაც თავად რამოტარი ხელმძღვანელობდა."Ramotar's presidential advisor appointment is back-door campaign financing - opposition", Demerara Waves, 28 April 2011.

არჩევნები 2011 წლის 28 ნოემბერს გაიმართა, ხოლო 1 დეკემბერს, შედეგების გამოცხადებისთანავე, იგი გამარჯვებულად გამოცხადდა. თუმცა, „PPP“-ს საპარლამენტო უმრავლესობამდე ერთი მანდატი დააკლდა — მათ 65-დან 32 ადგილი მოიპოვეს. ეს ნიშნავდა, რომ რამოტარი პრეზიდენტის პოსტს დაიკავებდა, თუმცა ეროვნულ ასამბლეაში ადგილების უმრავლესობა ორ ოპოზიციურ პარტიას ექნებოდა. რამოტარმა იმედგაცრუება გამოხატა იმის გამო, რომ მისმა პარტიამ უმრავლესობის მოპოვება ვერ შეძლო, თუმცა აღნიშნა: „ამომრჩეველმა თავისი სიტყვა თქვა და ჩვენ იმ მოცემულობით უნდა ვიმუშაოთ, რაც გვაქვს“. მან პრეზიდენტის ფიცი 2011 წლის 3 დეკემბერს დადო."Ramotar sworn in as seventh Executive President", Stabroek News, 3 December 2011.

პრეზიდენტობის პირველი ორი წლის განმავლობაში რამოტარი ინარჩუნებდა „PPP“-ის გენერალური მდივნის პოსტს, თუმცა, საბოლოოდ, სამუშაო დატვირთვის სიმძიმის გამო, პარტიის ხელმძღვანელობიდან გადადგა. 2013 წლის 19 აგვისტოს „PPP“-ის ცენტრალურმა კომიტეტმა რამოტარის მემკვიდრედ გენერალური მდივნის პოსტზე კლემენტ როჰი აირჩია. აღსანიშნავია, რომ ამ თანამდებობაზე როჰის კანდიდატურა თავად რამოტარმა წარადგინა."Clement Rohee elected as new General Secretary of PPP", INEWS Guyana, 19 August 2013.

რამოტარმა განაცხადა, რომ ბაშარ ალ-ასადის გამარჯვება 2014 წლის სირიის საპრეზიდენტო არჩევნებში სირიისთვის დიდ გამარჯვებას წარმოადგენდა.

დონალდ რამოტარი და „PPP“ 2011 წლის 11 მაისის საყოველთაო არჩევნებში დამარცხდნენ ოპოზიციურ კოალიციასთან (APNU–AFC), რომელსაც დევიდ გრეინჯერი ხელმძღვანელობდა და რომელმაც ხმების მცირე უპირატესობით გაიმარჯვა."Ex-general David Granger wins Guyana election", BBC News, 15 May 2015. პრეზიდენტმა რამოტარმა თანამდებობა 2015 წლის 16 მაისს დატოვა, როდესაც გრეინჯერმა ფიცი დადო."Granger sworn in as President" , Newsnow Guyana, 16 May 2015. 2015 წლის ივლისში რამოტარი აღარ შეიყვანეს „PPP“-ის 32 პარლამენტარის სიაში."Jagdeo on PPP/C Parliament list", Stabroek News, 7 July 2015.

2024 წელს, პრეზიდენტის პოსტის დატოვებიდან 9 წლის შემდეგ, რამოტარი აქტიურ პოლიტიკას დაუბრუნდა, მას შემდეგ რაც იგი „PPP“-ს ცენტრალურ კომიტეტში აირჩიეს.

ჯილდოები და აღიარება
2015 წლის იანვარში, ინდოეთის ქალაქ განდინაგარში გამართულ ყოველწლიურ ღონისძიებაზე „Pravasi Bharatiya Divas“, ინდოეთის პრემიერ-მინისტრმა ნარენდრა მოდიმ იგი „Pravasi Bharatiya Samman“ ორდენით დააჯილდოვა.

რესურსები ინტერნეტში
Office of the President of Guyana

სქოლიო

კატეგორია:ცოცხალი ადამიანები
კატეგორია:გაიანის პრეზიდენტები
კატეგორია:პრეზიდენტები